CELEX: 62022TN0117
Language: fi
Date: 2022-03-02 00:00:00
Title: Asia T-117/22: Kanne 2.3.2022 – Grodno Azot ja Khimvolokno Plant v. neuvosto

7.6.2022   
            
            
               FI
            
            
               Euroopan unionin virallinen lehti
            
            
               C 222/30
            
         
      Kanne 2.3.2022 – Grodno Azot ja Khimvolokno Plant v. neuvosto
      (Asia T-117/22)
      (2022/C 222/51)
      Oikeudenkäyntikieli: englanti
      
         Asianosaiset
      
      
         Kantajat: Grodno Azot AAT (Grodno, Valko-Venäjä) ja Khimvolokno Plant (Grodno) (edustajat: asianajajat N. Tuominen and L. Engelen)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP täytäntöönpanosta 2.12.2021 annetun neuvoston täytäntöönpanopäätöksen (YUTP) 2021/2125 (1) ja Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 2.12.2021 annetun neuvoston täytäntöönpanoasetuksen (EU) 2021/2124 (2) (jäljempänä kanteen kohteena olevat toimet)
               
            
                  —
               
               
                  velvoittamaan neuvoston korvaamaan vastaajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste perustuu siihen, että neuvosto on tehnyt ilmeisen arviointivirheen sisällyttämällä kantajat kanteen kohteena olevien toimien liitteisiin. Kantajat nimittäin väittävät, että kanteen kohteena olevissa toimissa esitetään toteen näyttämättömiä, asiallisesti virheellisiä ja perusteettomia syitä kantajien nimeämiselle. Esitettyjen puutteellisten syiden perusteella ei myöskään voida todeta riittävän vahvaa liityntää kyseisten toimien alaan.
               
            
                  2.
               
               
                  Toinen kanneperuste perustuu siihen, etteivät kanteen kohteena olevat toimet täytä sellaista näyttöä koskevia vaatimuksia, jota yksittäisten pakotteiden asettaminen edellyttää. Koska neuvosto on pyrkinyt käyttämään yksittäisiä toimia saavuttaakseen tavoitteen, joka koskee ulkomaisen valtio-omisteisen yrityksen liiketoiminnan ja voittojen rajoittamista, se on soveltanut lainvastaista toimenpidettä.
               
            
         (1)  EUVL L 430 I, s. 16.
      
         (2)  EUVL L 430 I, s. 1.